దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బాలీవుడ్ భారీ సినిమాకు నో చెప్పిన ప్రభాస్!
ప్రభాస్ బాలీవుడ్ ఎంట్రీ అనేది బాగా ఆసక్తిని రేకెత్తిస్తున్న అంశం.
Samayam Telugu | Updated:
Aug 15, 2018, 10:19AM IST
ప్రభాస్ బాలీవుడ్ ఎంట్రీ అనేది బాగా ఆసక్తిని రేకెత్తిస్తున్న అంశం. బాహుబలి డబ్బింగ్‌తోనే ప్రభాస్ హిందీ జనాలను బాగా ఆకట్టుకున్నాడు. ఆ తర్వాత ఈ హీరో డైరెక్ట్ బాలీవుడ్ సినిమా ఎప్పుడు చేస్తాడనేది బాగా చర్చలో నిలుస్తున్న అంశం. ప్రస్తుతం ప్రభాస్ చేస్తున్న సాహో కూడా హిందీలోకి డబ్ అవుతోంది. అయితే డైరెక్టు సినిమా చేస్తే ఆ మజానే వేరు. ఇప్పటికే ప్రభాస్‌కు డైరెక్ట్ బాలీవుడ్ ఆఫర్లు కొన్ని వచ్చాయనే వార్తలు వచ్చాయి. అయితే అవేవీ ఇంకా కార్యరూపం దాల్చలేదు.
ఇదిలా ఉంటే ఒక బాలీవుడ్ సినిమాలో నటించడానికి ప్రభాస్ నో చెప్పాడని తెలుస్తోంది. ఈ విషయాన్ని స్వయంగా సంజయ్ లీలా భన్సాలీ ధ్రువీకరించాడు. తన సినిమా ‘పద్మావత్’లో నటించడానికి ప్రభాస్ నో చెప్పాడని భన్సాలీ వివరించాడు. తాజాగా భన్సాలీ ఒక ఇంటర్వ్యూలో ఈ విషయాన్ని చెప్పాడు.
పద్మావత్‌లో తను ప్రభాస్‌ను నటింపజేయాలని అనుకున్నాను అని భన్సాలీ పేర్కొన్నాడు. ఆ సినిమాలో రాజా రతన్ సింగ్ క్యారెక్టర్‌కు ప్రభాస్‌ను అనుకున్నానని భన్సాలీ వివరించాడు. తను ఆ ప్రతిపాదనతో వెళ్లినప్పుడు ప్రభాస్ ఓకే చెప్పాడని, అయితే తీరా కథ మొత్తం విన్నాకా మాత్రం నో చెప్పాడని భన్సాలీ వివరించాడు. పద్మావత్ సినిమాలో రాజా రతన్ సింగ్ పాత్ర ప్రాధాన్యత తక్కువే.
అందుకే ప్రభాస్ పద్మావత్ లో నటించడానికి నో చెప్పినట్టుగా తెలుస్తోంది. ఆ పాత్రను బాలీవుడ్ హీరో షాహిద్ కపూర్ చేశాడు చివరకు. సినిమా ఆసాంతం దీపికా పదుకునే, రణ్ వీర్ సింగ్‌ల ఆక్రమణే ఉంటుంది. షాహిద్‌కు మాస్ ఇమేజ్ ఏమీ పెద్దగా లేదు కాబట్టి.. తక్కువ ప్రాధాన్యత ఉన్న ఆ పాత్రను చేయడానికి అతడు ముందుకు వచ్చినట్టుగా ఉన్నాడు. అలాంటి పాత్రతో బాలీవుడ్‌కు డైరెక్ట్ ఎంట్రీ ఇచ్చినా పెద్దగా ప్రయోజనం ఉండదని ప్రభాస్ వెనుకడుగు వేశాడని స్పష్టం అవుతోంది.